**335/2022. (IX. 29. ) Kgy. számú határozat**

1. Szombathely Megyei Jogú Város Közgyűlése elhatározza, hogy településrendezési eszközeinek folyamatban lévő felülvizsgálata során a 259/2022. (VI.27.)Kgy. számú határozatával hozott előzetes településfejlesztési döntését kiegészíti, és az 1. számú melléklet elemeit az előterjesztésben foglaltaknak megfelelően kidolgozásra javasolja azzal, hogy kerüljön be a Bagolyvár épületével érintett 4751/3 hrsz alatti ingatlan tekintetében az önkormányzatot illető elővásárlási jog bejegyzésének kidolgozása is.
2. A Közgyűlés felkéri a polgármestert, hogy a felülvizsgálat kapcsán szükséges terveket és azok alátámasztó munkarészeit készíttesse el, a jogszabály szerinti véleményezési eljárást folytassa le, és előzőek eredményét terjessze a Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért: Sütő Gabriella városi főépítész)

**Határidő:** 1. pont vonatkozásában: azonnal

2. pont vonatkozásában: 2022. novemberi Közgyűlés